Gw mau tau Waö-waö (Sejarah) dari Kofi. Jelasin dalam bahasa nias

Si'oföna sibai moroi ba Negara Afrika

Ba ginötö kofi andre ibörötaigö la'ila dozi niha ba ndröfi 800 SM, söndra tanöbö'ö manguma'ö wa me 850 M. Ba ginötö da'ö, ato niha ba Benua Afrika, ya'ia da'ö si'oföna sibai bangsa Etiopia, la'a ma labadu kofi andre lafaogö ia ba dawö gurifö (lemak hewan) faoma anggur ba wonönö protein faoma energi ba mboto. Fangi'ila kofi andre tenga ni'odödögö, ya'ia da'ö me inötö samösa gubalo sotöi Khalid moroi ba Abyssinia me'i'ila fefu nambi nikubaloininia lö erege dödö ba zima'ö-ma'ökhö irugi aekhu luo ba zitanö'owi, ba me ifaigi wa nambinia andrö la mbua geu zi hulö mbua beri. Hiza kubalo andrö, i rino mbua geu da'ö (kofi) ba aefa da'ö, i'a. Fa'ato'ölö da'a idugu tedou ba monönö wangi'ila ba muzawili ba negara-negara si so ba Afrika, hiza oi fabö'ö-bö'ö lala wangahaogö ya'ia. Hiza ba ziha'uga fakhe aefa da'ö, kofi (biji kopi) andre la'ohe sanörö tanö simate ma Laut Merah ba ofeta ba danö Arab si no tedou wangehao ya'ia.

Fozawili kofi ba Arab (Penyebaran kopi di Arab)

Bangsa Arab si no tedou peradaban moroi ba Afrika, tenga ha fondrino kofi, hiza la rino ba lahalö du'a nia (ambil sari). Ba abad ke-13, niha Islam ato zamadu kofi ba wonönö fa'abölöra ba wamalua ibadah. Fa'atehöngö kofi no möi fondrou'ö ba wamozawili agama Islam meluo da'ö irugi Afrika Utara, Mediterania, faoma India.

Ba ginötö da'ö, lö ato zananö kofi baero Negara Arab, börö me Arab andre lö mamalö-malö la dou'ö ekspor kofi zi infertil-tidak subur larino ba la'oköli'ö. Da'a zimöi lö tedou wananö kofi awena ba ndröfi si 1600 a, samösa peziarah India sotöi Baba Budan mofozu molohe kofi fertil baero danö Mekah ba latanö ba danö tanöbö'ö.

jmpl|kiri|200px|Venesia, kota wamawa kofi ba ginötö kofi mozawili ba mbanua Eropa

Kofi numalö ba Eropa (Kopi Mencapai Pasar Eropa)

Kofi si'oföna sibai numalö ba Eropa ba ndröfi si 1615 ni'ohe zamawa ofeta ba Venesia. Samawa andre i'owuloi kofi moroi ba niha Turki, hiza lö tobönö mu'a'asogö ni'oguna'öra ba da'a. Börö da'ö, bangsa Eropa labörögö latanö zinumbua kofi. Bangsa Belanda sambua negara ba Eropa sananö kofi ba ndröfi si 1616. Aefa da'ö döfi 1690, kofi la'ohe ba Pulau Jawa ba wo kultivasi ba ngawawa sebua, sebolo. Ba ginötö da'ö, Indonesia so ba mbawa wamatörö Kolonial Belanda.